《西征军行遇风》
唐代·崔融

北风卷尘沙，左右不相识。飒飒吹万里，昏昏同一色。
马烦莫敢吹，人急未遑食。草木春更悲，天景昼相匿。
夙龄慕忠义，雅尚存孤直。览史怀浸骄，读诗叹孔棘。
及兹戎旅地，忝从书记职。兵气腾北荒，军声振西极。
坐觉威灵远，行看氛祲息。愚臣何以报，倚马申微力。

作者简介：崔融（653-706），字安成。唐代齐州全节（今济南市章丘市）人。崔融为文华美，当时无出其上者。凡朝廷大手笔，多由皇帝手敕，付其完成。其《洛出宝图颂》、《则天哀册文》尤见工力。作《则天哀册文》时，苦思过甚，遂发病而卒。中宗以其有侍读之恩，追赠为卫州刺史，谥号“文”。